Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: [15/1991. (IV. 13.) AB határozat, ABH 1991. 40, 42.]
Paragraph Index: 456

[15/1991. (IV. 13.) AB határozat, ABH 1991. 40, 42.] Jelen esetben ez a kivételes helyzet áll fenn, amikor nem a házastárs szolgáltat önmagáról adatot, hanem a jelölt a kérdőív kitöltésével a házastársáról. A házastárs tevékenységében, kapcsolataiban lehetnek olyan elemek, amelyek a jelöltet alkalmatlanná teszik a fontos és bizalmas munkakör betöltésére. A jelölt által közölt adatok ellenőrzése olyan eszközöket igényel, amely információt ad annak valóságáról és teljességéről. Ilyen információkat pedig, csak az Nbtv.-ben engedélyezett eszközökkel és módszerekkel lehet gyűjteni. A házastársi nyilatkozat nem alapjog-korlátozó, hanem jogvédő szabály, mert a házastárs így tájékozódhat arról, hogy a nemzetbiztonsági szolgálatok a konkrét ellenőrzésben jogszerűen működnek. Ennek alapján az indítványnak azt a részét, hogy a házastársi nyilatkozat az Alkotmány 59. § (1) bekezdésébe ütközik, az Alkotmánybíróság elutasította.

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes